open-index/open-wikipedia-markdown huggingface dataset:
Repejov

**Repejov** je obec na Slovensku v okrese Medzilaborce. Prvá písomná zmienka je z roku 1454 pod názvom Repo. Patrila k panstvu Stropkov, od 16. storočia k panstvu Humenné. 

Počas druhej polovice 19. storočia sa mnoho obyvateľov vysťahovalo. Počas ruskej ofenzívy cez prvú svetovú vojnu v rokoch 1914-1915 bola zničená. Za ČSR sa obyvatelia zaoberali poľnohospodárstvom, drevorubačstvom a pálením uhlia. V roku 1964 sa zlúčila s obcou Pravrovce.

Prvá písomná zmienka o obci Pravrovce pochádza z roku 1408, obyvatelia sa živili poľnohospodárstvom a lesnými prácami. Patrila k panstvu Stropkov a neskôr rodine Dežőfiovcov, v 19. storočí Ružičkovcom. V roku 1715 sa spomína k nej patriaci mlyn.

Matej Bel o Pravrovciach napísal: „sú neďaleko pod Varechovcami na tom istom ľavom /pravom/ brehu riečky. Pôda všade rovnaká, sčasti kopcovitá, sčasti rovinatá. Chotár však celkove biedny. Býva tu niekoľko Rusínov, majú však svoj chrám.“

Počas ruskej ofenzívy v prvej svetovej vojne v rokoch 19151916 boli obe časti terajšej obce úplne zničené.

V súčasnosti sa v obci nachádzajú dva gréckokatolícke kostoly, oba barokovo-klasicistické. Pravrovský (západná časť obce) pochádza z roku 1832, obnovený bol v roku 1927. Repejovský kostol svätého Michala Archanjela je z roku 1770, obnovený v roku 1893. O predošlom kostole v Repejove kanonická vizitácia z roku 1752 uvádza, že nie je jasné kedy ho postavili, ale predtým bol luteránsky.

## Referencie

## Ďalšia literatúra
* 

## Iné projekty

## Externé odkazy
* 


Kategória:Obce okresu Medzilaborce
Kategória:Rusínske obce okresu Medzilaborce
Svetlice

**Svetlice** () sú obec na Slovensku v okrese Medzilaborce.

Svetlice sú obec, ktorá sa rozprestiera na úpätí Východných Beskýd. Obec mala k 31. 12. 2017 celkovo 102 obyvateľov (51 žien a 51 mužov).

## Dejiny
Obec bola založená s valašskými usadlíkmi pravdepodobne okolo roku 1500. Prvý písomný doklad o Svetliciach sa zachoval z roku 1543. Ich zemepánmi boli Drugetovci, pričom dedina bola súčasťou ich humenského panstva. V roku 1600 mala dedina 33 poddanských domov, jeden-dva domy šoltýsov, možno aj kostol a dom farára. O tamojšom pravoslávnom kostole sú doklady od začiatku 17. storočia, hoci kostol jestvoval už skôr. Po prechodnom preľudnení v 17. storočí počet obyvateľov a domov klesal. V období rokov 1715 až 1720 tam postupne hospodárilo 18 a 19 poddanských domácností. K dedine patril aj mlyn. V roku 1828 bolo 129 domov a 950 obyvateľov. Gréckokatolícky kostol pochádza z polovice 18. storočia. Svetlice ležia v severnej časti Laboreckej vrchoviny v nadmorskej výške okolo 336 m. (Zdroj: www.naseobce.sk)
24. novembra 1944 bola obec vypálená nacistickými vojakmi. Zhorelo 65 domov a budova školy. Mnoho ďalších domov bolo silne poškodených.
 
## Náboženstvo
História je spätá aj s gréckokatolíckym chrámom. Zachováva históriu a v nedele a sviatky sa slúži svätá liturgia. V obci sa nachádza aj pravoslávny chrám. Jeho výstavba bola financovaná financiami od rodákov, ktorí momentálne žijú v Amerike.

## Školstvo
V obci sa nachádza základná škola.

## Referencie

## Iné projekty

## Externé odkazy
* 


Kategória:Obce okresu Medzilaborce
Kategória:Rusínske obce okresu Medzilaborce
Kategória:Obce vypálené počas druhej svetovej vojny na Slovensku
Valentovce

**Valentovce** sú obec na Slovensku v okrese Medzilaborce.

Obec má 41 obyvateľov (k 31. 12. 2015). V období prvej svetovej vojny okolí obce a kóty Javirska prebiehali tuhé boje armády Rakúsko-Uhorska proti armáde Ruska v bojoch pod názvom Veľkonočná bitka v Karpatoch (1915). Na hranici obce Zbojné a Valentovce, bol v 19. storočí postavený poľovnícky kaštieľ. Kaštieľ bol zničený počas bojov v 1. svetovej vojne, keď Rusi zastavili front nad obcou Zbojné. V tejto oblasti sa začali urputné boje muža proti mužovi. Na jar v roku 1915 z Výravy útočili ruské vojská, z Valentoviec a Zbojného rakúsko-uhorské a nemecké vojsko. Údajne tam padlo 8 000 vojakov na oboch stranách. Neďaleko zrúcanín kaštieľa na hranici obci Zbojné, Valentovce a Výrava je vojenský cintorín pre rakúsko-uhorské vojská, nachádzajú sa tam aj ďalšie cintoríny smerom na Výravu a Krásny Brod.

## Referencie

## Iné projekty


Kategória:Obce okresu Medzilaborce
Kategória:Rusínske obce okresu Medzilaborce
Výrava (okres Medzilaborce)

**Výrava** () je obec na Slovensku v okrese Medzilaborce.

Obec Výrava v Medzilaboreckom okrese má vojenské pohrebisko. V marci 1915 v okolí obce Výrava odohrali frontové bojové vojenské operácie. Cárska ruská armáda usilovala prekonať obranu rakúsko-uhorských vojsk medzi obcami Výrava a Svetlice. Značná časť padlých vojakov z obidvoch bojujúcich strán bola pochovaná na vojenskom pohrebisku pod kótou Kudrovec.

Vojenské pohrebisko bolo zriadené až v roku 1916, je na ňom 21 masových hrobov. Jednotlivých hrobov je 14. V štyroch spoločných hroboch sú pochované po dva až tri obete. Väčšina padlých vojakov je pochovaná v troch masových hroboch, kde sú telesné pozostatky asi 2 654 vojenských osôb.

## Partnerské obce
*  Výrava, Česko

## Referencie

## Iné projekty

## Externé odkazy
* 


Kategória:Obce okresu Medzilaborce
Kategória:Rusínske obce okresu Medzilaborce
Babie

**Babie** je obec na Slovensku v okrese Vranov nad Topľou.

## Polohopis
Podľa geomorfologického členenia Slovenska územie obce patri do provincie Východných Karpát, subprovincie Vonkajších Východných Karpát, oblasti Nízkych Beskýd, celku Ondavskej vrchoviny. 

Os katastrálneho územia obce Babie tvorí SZ-JV orientované údolie miestneho potoka. Vlastná obec je situovaná po oboch stranách potoka, ktorý cca 1 km JV od obce ústi do rieky Tople. Nadmorská výška obce stúpa od 210 m n.m. (dolný koniec) po 250 m n.m. (horný koniec). Údolie miestného potoka je zo SV ohraničené hrebeňom Husárka (391 m n.m.) - Breziny (401 m n.m.) a z JZ výrazným hrebeňom Veľkej hory (516 m n.m.).  

## Kultúra a zaujímavosti
### Pamiatky
* Evanjelický kostol, jednoloďová pôvodne ranogotická stavba s polygonálnym ukončením presbytéria a malou strešnou vežou, z obdobia rokov 1332-1335. Úpravami prešiel na začiatku 15. storočia, keď vzniklo súčasné polygonálne presbytérium s troma gotickými oknami s kružbou. Od polovice 16. storočia je kostol evanjelický. Úpravami prešiel v 18. storočí, v nedávnej dobe v rokoch 1995 a 2005. Zo stredovekých detailov sa okrem troch okien s kružbou zachoval víťazný oblúk a rebrová klenba presbytéria s konzolami. Po necitlivých úpravách z nedávnej doby sa v interiéri nedochovalo nič zo staršieho zariadenia. Fasády lode sú hladké so segmentovo ukončenými oknami, strešná veža má ihlancovú helmicu.

## Referencie

## Iné projekty


Kategória:Obce okresu Vranov nad Topľou
Banské

**Banské** je obec na Slovensku v okrese Vranov nad Topľou.

## Polohopis
Obec obklopujú  Slanské vrchy.

## Symboly obce
### Erb obce Banské
V modrom štíte na zlatej pažiti stojaci zlatý jeleň so striebornou zbrojou.

## Kultúra a zaujímavosti
### Pamiatky
* Gréckokatolícky kostol sv. Petra a Pavla, jednoloďová neskorobaroková stavba s polkruhovým ukončením presbytéria, transeptom a predstavanou vežou, z roku 1788. V interiéri sa nachádza ikonostas z roku 1930, zariadenie je z prvej polovice 20. storočia. Súčasťou zbierok Zemplínskeho múzea v Michalovciach je kamenná krstiteľnica z roku 1688 pochádzajúca z dreveného kostola, predchodcu súčasného chrámu. Fasády chrámu sú hladké. Trojicou stupňovitých barokových helmíc s laternami nad loďou a vežou nadväzuje chrám na formu starších drevených cerkví.
* Náhrobník s reliéfom Krista, historizujúca práca z roku 1886. Hrob je ohradený pôvodnou kovanou mrežou.

## Šport
* Drevorubač obce Banské
* futbal
* Bančanská desiatka

## Referencie

## Iné projekty

## Externé odkazy
* 


Kategória:Obce okresu Vranov nad Topľou
Benkovce

**Benkovce** sú obec na Slovensku v okrese Vranov nad Topľou.

## Geografia
Obec sa nachádza v južnej časti Nízkych Beskýd, v údolí rieky Ondava.

## Názov
Názov obce pochádza pravdepodobne od mena prvého šoltýsa – Benko. V stredovekých dokumentoch sa vyskytovala pod názvom Benkouch, Benkocz.

## Kultúra a zaujímavosti
### Pamiatky
* Rímskokatolícky kostol sv. Imricha, jednoloďová neskorobaroková stavba s pravouhlým ukončením presbytéria a predstavanou vežou, z roku 1783. V roku 1890 prešiel neogotickými úpravami, keď bol prefasádovaný. Interiér je zaklenutý korýtkovou klenbou. Obnovou prešiel v rokoch 2014-2015. Nachádza sa tu neorokokový oltár z 20. rokov 20. storočia. Ostatné zariadenie je novodobé. Fasády kostola sú členené oknami s lomeným oblúkom. Veža je ukončená ihlancovou helmicou.

Obec bola 24.11.1944 vypálená ustupujúcimi nemeckými vojakmi. Zhorela celá obec.

## Referencie

## Iné projekty

## Externé odkazy
* 


Kategória:Obce okresu Vranov nad Topľou
Kategória:Obce vypálené počas druhej svetovej vojny na Slovensku
Cabov

**Cabov** je obec na Slovensku v okrese Vranov nad Topľou.

## Symboly obce
Podľa Heraldického registra má obec tieto symboly prijaté 25. júna 1998. Na erbe je prírodný motív ilustrujúci lesné bohatstvo chotára obce podľa pečate obce z 18. storočia.

### Erb
V červenom štíte zo zelenej pažite zakorenený strieborný striebrolistý hrab.

### Vlajka
Vlajka má podobu piatich pozdĺžnych pruhov zeleného, červeného, žltého, červeného a zeleného v pomere 1:2:2:2:1. Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu.

## Dejiny
Počas 15.17. storočia bola obec známa pod názvami Chabolch, Czabocz, Caboc (+ obmeny). Vznikla asi v 14. storočí, keď ju založili rusínski usadlíci. Asi v 15. storočí vznikol v pravoslávny chrám. Obec bola súčasťou sečovského panstva.

V rokoch 1567 a 1582 bola obec zdanená od dvoch port. V 1610 1,25 a 1635 iba od 0,25 porty.

## Politika
### Starostovia
* 2002-2014 - Michal Orosi
* 2014 - Viliam Popaďák

## Kultúra a zaujímavosti
### Pamiatky
* Gréckokatolícky kostol Narodenia Presvätej Bohorodičky, jednoloďová neskorobaroková stavba s polkruhovým ukončením presbytéria a predstavanou vežou, z roku 1804. V interiéri sa nachádza ikonostas, ktorého časť pochádza z 19. storočia. Ostatné zariadenie je novodobé. Fasády chrámu sú členené polkruhovo ukončenými oknami so šambránami. Veža s nárožným zaoblením je ukončená barokovou helmicou s laternou.

## Referencie

## Iné projekty

## Externé odkazy
* 


Kategória:Obce okresu Vranov nad Topľou
Čaklov

**Čaklov** je obec na Slovensku v okrese Vranov nad Topľou.

## Dejiny
Čaklov patrí k nastarším slovenským obciam v doline rieky Topľa. Obec patrila Abovcom, od druhej polovice 14. storočia šľachte z Rozhanoviec. Od roku 1524 Bátoriovcom a neskôr Nádašiovcom, Ňáriovcom, Esterháziovcom, Bornemisovcom či Drugetovcom.

Kostol je písomné potvrdený od 16. storočia, pravdepodobne existoval skôr. 
V roku 1598 a okolo 1711 patril evanjelikom.

V rokoch 1567, 1582, 1610 a 1635 boli obyvatelia obce zdanení od 5,75, 7,25, 0,25 a 0,37 porty. V roku 1585 tu boli dve domácnosti šoltýsov. Medzi povinnosti patrilo, že každá šoltýska domácnosť musela ročne odovzdať dva gbely ovsa, vykŕmeného brava a chovať krahulca na lov. V 16. a 17. storočí tu boli jedna alebo dve domácnosti slobodníkov, ktorí sa venovali rybárstvu. 

## Obyvateľstvo
Počet obyvateľov k 31. decembru 2015 je 2 561.

## Kultúra a zaujímavosti
### Pamiatky
* Rímskokatolícky kostol Nanebovzatia Panny Márie, jednoloďová neoklasicistická stavba s polkruhovým ukončením presbytéria a predstavanou vežou, z rokov 1861-1864. Obnovou prešiel v rokoch 1882 a 1922. Od roku 2006 tento kostol využívajú veriaci Gréckokatolíckej cirkvi. Zariadenie kostola pochádza z polovice 20. storočia. Fasády kostola sú hladké s polkruhovo ukončenými oknami. Veža je členená kordónovou rímsou a lizénovými rámami, ukončená je zvonovitou helmicou s laternou.

Súbor:Čaklov kościół 18.08.08 p.jpg|Kostol Nanebovzatia Panny Márie


### Pravidelné podujatia
K pravidelným podujatiam, ktoré sa každoročne konajú v obci Čaklov patrí Kultúrne leto Čaklov, súťaž dobrovoľných hasičských družstiev FLORIAN, a iné.

## Občianska vybavenosť
V obci sa okrem historického rímskokatolíckeho kostola nachádza aj nový rímskokatolícky kostol a moderný evanjelický kostol z rokov 1970-1977.

## Školstvo
V obci Čaklov sa nachádzaju tri školy: Materská škola Čaklov, Základná škola Čaklov a Spojená škola Čaklov, ktorá ma zložky: Stredná poľnohospodárska a záhradnícka škola, Stredná priemyselná škola dopravná, Stredné odborné učilište poľnohospodárske.

## Osobnosti obce
### Rodáci
* Ján Figeľ (* 1960), politik, prvý slovenský eurokomisár (2004-2009) a minister dopravy, pôšt a telekomunikácií (2010-2012).

## Referencie

## Iné projekty

## Externé odkazy
* 


Kategória:Obce okresu Vranov nad Topľou
Čierne nad Topľou

**Čierne nad Topľou** je obec na Slovensku v okrese Vranov nad Topľou.

## Časti obce
K obci patrí aj osada Paseky, Bystré a Zlatník.

## Polohopis
Obec sa nachádza v Podslanskej pahorkatine v doline rieky Tople. Rovinatý, v juhozápade mierne zvlnený povrch chotára tvoria prevažne štvrtohorné uloženiny a centrálno-karpatský flyš. Les (dub, hrab) je iba v juhozápadnej časti. Má nivné hnedozelené a illimerizované pôdy.

## Dejiny
Obec sa spomína v roku 1399 ako Feketepatak, keď patrila panstvu Skrabské. Počas 14.17. storočia obec patrila panstvu Skrabské alebo Čičava, ktoré vlastnili šľachtici z Rozhanoviec, Bátoriovci a ich dediči. Obyvatelia sa v roku 1831 zúčastnili na roľníckom povstaní.

## Kultúra a zaujímavosti
### Pamiatky
* Rímskokatolícky kostol Narodenia Panny Márie, jednoloďová klasicistická stavba so segmentovým ukončením presbytéria a malou strešnou vežou, z rokov 1792-1793. Obnovou prešiel v roku 1936. Fasády kostola sú hladké s nárožným zaoblením a polkruhovo ukončenými oknami. Veža je ukončená ihlancovou helmicou. 

Súbor:Čierne nad Topľou 17 Slovakia2.jpg|Kostol Narodenia Panny Márie a evanjelický kostol


## Občianska vybavenosť
V obci sa okrem rímskokatolíckeho kostola nachádza moderný evanjelický kostol z roku 1977.

## Referencie

## Iné projekty

## Externé odkazy
* 


Kategória:Obce okresu Vranov nad Topľou
Čičava (obec)

**Čičava** je obec na Slovensku v okrese Vranov nad Topľou.

## Dejiny
Prvá písomná správa o obci pochádza z roku 1270 („possessio Chychywa“). Patrila pod panstvo hradu Čičava, neskôr pod Vranovské panstvo. Po roku 1762 patrila obec Sirmaiovcom. V roku 1831 počas roľníckeho povstania zahynul na dvore miestneho kaštieľa Edmund Jánffy, správca majetku, patriaceho v tom čase Márii Forgáčovej.

## Kultúra a zaujímavosti
### Pamiatky
* Gréckokatolícky kostol sv. Kozmu a Damiána, jednoloďová baroková stavba s pravouhlým ukončením presbytéria a predstavanou vežou, zo začiatku 18. storočia. Úpravami prešiel v roku 1881 a 1926. Z roku 1899 pochádza murovaná predsieň. Presbytérium má valenú klenbu, loď mladšiu českú placku a pruskú klenbu. Zariadenie chrámu pochádza z konca 19. storočia. Fasády chrámu sú hladké s nárožným skosením. Nízka masívna veža s nárožným skosením je krytá ihlancovou helmicou.

## Osobnosti obce
### Rodáci
* František Barkóci (* 1710 - † 1765), biskup jágerský (1745-1761), od roku 1761 arcibiskup ostrihomský, ktorý sa zaslúžil o prestavbu letného arcibiskupského paláca v Bratislave, v ktorom dnes sídli Úrad vlády Slovenskej republiky. Rôzne pramene ale udávajú jeho miesto narodenia inde.
* Marián Tkáč (* 1949), prvý guvernér Národnej banky Slovenska v roku 1993, podpísaný na prvej sérii slovenských bankoviek.

## Literatúra
* 

## Referencie

## Iné projekty

## Externé odkazy
* 


Kategória:Obce okresu Vranov nad Topľou
Ďapalovce

**Ďapalovce** je obec na Slovensku v okrese Vranov nad Topľou.

## Dejiny
Obec vznikla v 14. storočí na základe zákupného práva. Názov je odvodený pravdepodobne od mena šoltýsa – Ďapal. Od založenia až do 17. storočia (vrátane) bola súčasťou panstva Stropkov. Obyvatelia obce boli zdaňovaní: 1567 2,5, 1582 4, 1610 1 a 1635 0,5 porty.

9. októbra 2023 bolo v obci zaznamenané zemetrasenie, ktoré poškodilo viacero domov.
## Kultúra a zaujímavosti
### Pamiatky
* Praveká mohyla, archeologická lokalita z obdobia eneolitu.

## Politika
* Starosta obce: Ing. Ján Cmár

## Občianska vybavenosť
V obci sa nachádza moderný rímskokatolícky kostol Nanebovzatia Panny Márie, ktorý bol konsekrovaný 17. októbra 2009 arcibiskupom Košickej arcidiecézy. 

Nachádza sa tu materská aj základná škola, potraviny a reštaurácie. Pre detičky obec ponúka aj ihriská a športový areál. Z dediny je výborná dostupnosť k vodnej nádrži Veľká Domaša. 

## Ocenenia

## Referencie

## Iné projekty

## Externé odkazy
* 


Kategória:Obce okresu Vranov nad Topľou
Kategória:Obce vypálené počas druhej svetovej vojny na Slovensku
Detrík

**Detrík** je obec na Slovensku v okrese Vranov nad Topľou.

## Polohopis
Obec sa nachádza v Ondavskej vrchovine, 7 km západne od vodnej nádrže Veľká Domaša. 

## Prírodné podmienky
Celý chotár je hornatý. Jeho povrch tvorí pieskovec a ílovec. Odlesnený je len v okolí obce, inde je nesúvislý les s porastom buka, dubu, hrabu a brezy. 

## Dejiny
Obec založili na zákupnom práve. V roku 1363 je názov obce zaznamenaný v podobe Dythryhuagasa, v roku 1410 Dethrek a v roku 1808 ako Detrik. Počas 16. a 17. storočia obec patrila panstvu Čičava a teda jeho vlastníkom, čo boli šľachtici z Rozhanoviec, Bátoriovci, Nádašdiovci a Ňáriovci. Obyvatelia obce boli zdanení od: v rokoch 1567 2, 1582 2,25, 1610 1 a 1635 1,5 porty. Obyvatelia sa v minulosti zaoberali hlavne poľnohospodárstvom, povozníctvom a drevorubačstvom. Počas SNP v obci pôsobili partizánske skupiny.

Krásy Detríka sú trvalým zdrojom inšpirácie pre akademického maliara Vojtecha Seligu (cyklus Detrík - vyše 30 obrazov uložených v zbierkach Vlastivedného múzea v Hanušovciach n. T.).

## Kultúra a zaujímavosti
### Pamiatky
* Gréckokatolícky kostol sv. Michala Archanjela, jednoloďová barokovo-klasicistická stavba s polkruhovým ukončením presbytéria a predstavanou vežou, z rokov 1808-1812. V roku 1924 prešiel obnovou, ďalšou po roku 1945. Interiér je zaklenutý pruskými klenbami. Z pôvodného zariadenia sa v interiéri dochovalo tabernákulum na oltári a kamenná klasicistická krstiteľnica. Fasády sú hladké, členené polkruhovo ukončenými oknami. Veža je ukončená barokovou helmicou s laternou.

Súbor:Detrik cerkiew 18.08.08 p2.jpg|Chrám sv. Michala Archanjela


## Referencie

## Iné projekty

## Externé odkazy
* 


Kategória:Obce okresu Vranov nad Topľou
Giglovce

**Giglovce** sú obec na Slovensku v okrese Vranov nad Topľou.

## Dejiny
Obec pravdepodobne vznikla na základe zákupného práva v 14. storočí, keď ju založil šoltýs spolu s usadlíkmi. Od založenia po 17. storočie bola súčasťou stropkovského panstva.

## Kultúra a zaujímavosti
### Pamiatky
* Rímskokatolícky kostol Povýšenia sv. Kríža, jednoloďová neoklasicistická stavba s polkruhovým ukončením presbytéria a predstavanou vežou, z roku 1922. V interiéri sa nachádza hlavný oltár s barokovým súsoším Ukrižovanie z konca 18. storočia. Fasády kostola sú hladké, veža je členená kordónovou rímsou a ukončená ihlancovou helmicou.

Súbor:Giglovce kościół 18.08.08 p.jpg|Kostol Povýšenia sv. Kríža


## Ocenenia

## Referencie

## Iné projekty


Kategória:Obce okresu Vranov nad Topľou
Kategória:Obce vypálené počas druhej svetovej vojny na Slovensku
Girovce

**Girovce** sú obec na Slovensku v okrese Vranov nad Topľou.

## Polohopis
Obec Girovce sa rozprestiera na Ondavskej vrchovine s priemernou nadmorskou výškou 155 m.n.m. Katastrálne územie susedí s 5 obcami : Giglovcami, Košarovcami, Jasenovcami, Holčíkovcami a katastrom Lukačoviec. Väčšinu územia zaberá pohorie Stykovica, kde je položený aj najvyšší bod Giroviec. Cez katastrálne územie preteká rieka Žarnovec, ktorá pramení v lese na pohorí Stykovica z 2 bezodtokových ramien. Rieka Žarnovec ústí do Oľky, ktorá sa ďalej vlieva do Ondavy. Okrem vodných tokov tu zasahujú aj Rybníky Košarovce, resp. ich časť.

## Prírodné podmienky
### Geologická stavba a reliéf
Geologická štruktúra tohto katastrálneho územia patrí najmä do obdobia terciéru, konkr. paleogénu. Stavbu z geologického hľadiska tvoria vo veľkej miere drobnozrnkové zlepence. Nachádzajú sa na severozápadnej časti územia, najmä pod lesnou časťou. Z kvartéru, presnejšie holocénu  sa tu vyskytujú fluviálne sedimenty- piesčité a štrkové hliny, tie sú v najnižšie položených častiach obce.

## Kultúra a zaujímavosti
### Pamiatky
* Rímskokatolícky kostol Nanebovzatia Panny Márie, jednoloďová baroková stavba s polkruhovým ukončením presbytéria a malou strešnou vežou, z roku 1741. Úpravami prešiel v 19. storočí a po roku 1967. Interiér je zaklenutý valenou klenbou s lunetami. Fasády sú hladké so segmentovo ukončenými oknami. Veža osadená atypicky hlboko do pôdorysu kostola je ukončená ihlancovou helmicou.

## Ocenenia

## Referencie

## Iné projekty

## Externé odkazy
* 


Kategória:Obce okresu Vranov nad Topľou
Kategória:Obce vypálené počas druhej svetovej vojny na Slovensku
Hencovce

**Hencovce** sú obec na Slovensku v okrese Vranov nad Topľou.

## Polohopis
Hencovce ležia pri západnom brehu Ondavy, v nadmorskej výške asi . Podhorský stupeň Nízkych Beskýd tvoria mladotreťohorné uloženiny (vápnité íly, tufity, pyroklastiká ryodacitov, sliene, zlepence a flyšoidné vrstvy) na rovine prikryté mocnou vrstvou štvrtohorných piesčito - kalových usadenín. V chotári sa nachádzajú železnaté, sírne a slané pramene. Priemerná ročná teplota je 8-9°C a ročný priemerný úhrn zrážok okolo 650 mm. 

### Ulice
Hencovská, Sládkovičova, Mládežnícka, Nová, Letná, Rastislavova (Topolina)

### Vodné toky
* rieka Ondava

## Dejiny
Obec pravdepodobne založil šoltýs nemeckého pôvodu z Košíc alebo Prešova podľa zákupného práva v prvej polovici 14. storočia. Prvá písomná zmnienka je z roku 1372.

Obec patrila panstvu Čičava (15.16. storočie). Vlastnili ju postupne šľachtici z Rozhanoviec, od roku 1519 Bátoriovci, v 17. storočí Nádašdiovci, Ňáriovci, Esterháziovci, Bornemisovci a Drugetovci.

Obyvatelia obce boli zdanení: 1567 3, 1582 3, 1610 1,25 a 1635 0,25 porty.

Urbár z roku 1585 predpisoval napr. tieto povinnosti: šoltýs mal pre panstvo vychovať lovného krahulca. Sedliacke domácnosti mali zaplatiť daň 14 zlatých, odovzdať vola, 1,5 gbela semena konope, pintu masla a od zemepánov odkúpiť pšenicu za 7 zlatých a sud vína (spolu s obyvateľmi Majeroviec a Sedlíc) za 16 zlatých. Každá sedliacka domácnosť ešte musela odovzdať sliepky, husi, gbel chmeľu a 25 hlávok kapusty. Podobné povinnosti boli aj podľa urbára z roku 1635, v ňom obyvateľom pribudla povinnosť, ak pásli svine v lese, z desiatich dve odovzdať panstvu.

Obec bola na konci decembra 1944 vypálená počas ústupových bojov, nemeckými vojakmi. Zhorelo 80 domov.

## Občianska vybavenosť
V obci sa nachádza verejná knižnica. Nachádzajú sa tu dva moderné kostoly, rímskokatolícky kostol Najsvätejšieho Srdca Ježišovho z rokov 1958-1969 a evanjelický kostol z roku 2006.

## Školstvo
* Cirkevná základná škola sv. Jána Pavla II.

## Hospodárstvo
### Dôležité firmy
* Skupina spoločností BUKÓZA HOLDING, a.s.

## Referencie

## Iné projekty

## Externé odkazy
* 


Kategória:Obce okresu Vranov nad Topľou
Kategória:Obce vypálené počas druhej svetovej vojny na Slovensku
Hermanovce nad Topľou

**Hermanovce nad Topľou** je obec na Slovensku v okrese Vranov nad Topľou.

## Polohopis
V chotári obce sa nachádza najvyšší bod Slanských vrchov – Šimonka (), ležiaci na okraji zlatobanského kráteru. V katastrálnom území chotára sa tiež nachádza vrch Oblík (). Oba vrchy sú súčasťou rovnomenných národných prírodných rezervácií (NPR Oblík, NPR Šimonka). Okrem toho sa tu nachádza aj PR Hermanovské skaly, zložené z dvoch častí – Sokolia skala a Havrania skala/kameň.

## Dejiny
Najstaršia zachovaná písomná zmienka o obci je z roku 1399. Obec vznikla na nemeckom zákupnom práve šoltýsom Hermannom, podľa ktorého nesie aj názov.

Potok pretekajúci obcou (Hermanovský) bol do roku 1882 súčasťou hranice medzi Šarišskou a Zemplínskou stolicou a zároveň dovtedy existovali samostané dve rovnomenné obce, jedna v Šariši, druhá už v Zemplíne. Po tomto roku zjednotená obec spadala do Šarišskej stolice.

Začiatkom septembra 1944 operoval nad obcou oddiel *Bohdan Chmeľnyckij* z partizánskeho zväzku Čapajev. Za pomoc partizánom bola dedina 7. septembra 1944 nemeckými jednotkami vypálená a štyria jej obyvatelia boli popravení,

## Obyvateľstvo
### Sčítanie 2011
 **údaje:** *Sčítanie obyvateľov, domov a bytov v roku* 2011

## Kultúra a zaujímavosti
### Pamiatky
* Praveké sídlisko na vrchu Oblík, archeologická lokalita z obdobia doby bronzovej. Osidlená bola až do obdobia stredoveku. Lokalita nie je prezentovaná.

* Rímskokatolícky kostol sv. Jakuba staršieho, jednoloďová baroková stavba so segmentovým ukončením presbytéria a predstavanou vežou, z obdobia okolo roku 1650. Pôvodné patrocínium bolo Najsvätejšej Trojice. Kostol bol evanjelický v období rokov 1666-1717. V roku 1860 bol obnovený. Veža bola pristavaná v roku 1864. Poslednými úpravami prešiel v roku 2020. Zariadenie kostola je novodobé. Fasády sú členené opornými piliermi a polkruhovo ukončenými oknami, veža je ukončená ihlancovou helmicou.

## Občianska vybavenosť
Okrem rímskokatolíckeho kostola sa v obci nachádza aj moderný evanjelický kostol z roku 1993.

## Ocenenia

## Referencie

## Literatúra
* 
* 
* 
* 

## Iné projekty
 

## Externé odkazy
* 


Kategória:Obce okresu Vranov nad Topľou
Kategória:Obce vypálené počas druhej svetovej vojny na Slovensku
Hlinné

**Hlinné** je obec na Slovensku v okrese Vranov nad Topľou.

## Polohopis
Obec Hlinné sa nachádza v Podslanskej pahorkatine na pravom brehu rieky Topľa. V západnej časti zasahuje aj do sopečných Slanských vrchov, vo východnej časti aj do výbežkov Východoslovenskej nížiny.

## Názov obce
Prvá písomná zmienka o obci je z roku 1402, keď bol názov obce zapísaný v maďarskej podobe Agyagos, Agyagaspatak, čo v preklade znamená Ílovitý (Agyagos) a Hlinné (Agyagaspatak). Názov obce súvisí s kvalitou pôdy, ktorá je ílovitá a tým pádom ťažká, čo sťažuje obrábanie pôdy na poľnohospodárske účely a znižuje úrodnosť pôdy.

## Dejiny
Vznik obce sa predpokladá v 11. až 13. storočí.

Obec má od svojho vzniku slovenský pôvod. Až do 17. storočia patrila panstvu Čičava, v 15. storočí čiastočne aj panstvu Skrabské. V 15. až 17. storočí sa obec sľubne rozrastala. V roku 1493 mala 8 obývaných usadlostí a v roku 1600 mala už 2 poddanských domov. V obci bol dom richtára, mlyn, evanjelický kostol, fara a škola.

Koncom 17. storočia bolo Hlinné stredne veľkou dedinou s prevažne poddanským obyvateľstvom:
* obec mala v roku 1715 11 domácností
* v roku 1730 bola úplne opustená
* v roku 1787 mala už 84 domov a 530 obyvateľov

V 18.-19. storočí vlastnili tunajšie majetky Dežőfiovci a po nich Coudenhoveovci, v obci bol v prevádzke aj liehovar. Obyvatelia sa zaoberali povozníctvom, drevorubačstvom a tkáčstvom. Zúčastnili sa na roľníckom povstaní v roku 1831.

V rokoch 1890-1910 sa mnohí obyvatelia vysťahovali. Za I. ČSR sa zaoberali poľnohospodárstvom a tkáčstvom a v roku 1921 bola založená bunka KSČ. Po II. sv. vojne nastal rozvoj obce - v roku 1952 postavili trepáreň ľanu a v roku 1958 bolo založené JRD.

## Kultúra a zaujímavosti
### Pamiatky
* Sídlisko Pod Hôrkou, archeologická lokalita z obdobia doby rímskej. Lokalita nie je prezentovaná.
* Gréckokatolícky kostol Zosnutia presvätej Bohorodičky, jednoloďová barokovo-klasicistická stavba s polkruhovým ukončením presbytéria a predstavanou vežou, z roku 1794. Obnovou prešiel v roku 1883 a 1927. Interiér je zaklenutý pruskými klenbami. Zariadenie chrámu pochádza zo začiatku 20. storočia. Fasády sú členené polkruhovo ukončenými oknami so šambránami. Veža s nárožným zaoblením je ukončená barokovou helmicou s laternou.
* Rímskokatolícky kostol Najsvätejšieho Srdca Ježišovho, jednoloďová neogotická stavba s polygonálnym ukončením presbytéria a predstavanou vežou, z rokov 1939-1940. Autorom projektu kostola je Juraj Byrtus. V roku 1947 prešiel obnovou. V interiéri sa nachádzajú lomené klenby. Zariadenie kostola je novodobé. Fasády sú členené oknami s lomeným oblúkom. Veža s prvkami secesie je dekorovaná vlysom s motívom hrotitého oblúka a ukončená štítmi s lomenými oblúkmi a ihlancovou helmicou.

Súbor:Hlinné kościół 18.08.08 p.jpg|Kostol Najsvätejšieho Srdca Ježišovho
Súbor:Hlinne kościół 18.08.08 p2.jpg


## Občianska vybavenosť
V obci sa okrem gréckokatolíckeho chrámu a rímskokatolíckeho kostola nahádza aj moderný evanjelický kostol.

## Referencie

## Iné projekty

## Externé odkazy
* 


Kategória:Obce okresu Vranov nad Topľou
Kategória:História
Holčíkovce

**Holčíkovce** je obec na Slovensku v okrese Vranov nad Topľou.

## Dejiny
Obec pravdepodobne vznikla v 14. storočí na základe zákupného práva a jej pomenovanie pochádza od mena prvého šoltýsa.

Od založenia a aj počas 17. storočia obec patrila stropkovskému panstvu. Hospodárili tu poddanskí roľníci, ktorí mali rovnaké povinnosti ako v Chotči a Malej Domaši.

Zdaňovanie: v roku 1567 2,25, 1582 3, 1610 0,75 a 1635 0,25 porty.

Okolo roku 1639 bola obec opustená, o niečo neskôr obnovená a následne tu v roku 1715 bývalo 9 a 1720 7 domácností.

## Kultúra a zaujímavosti
### Pamiatky
* Rímskokatolícky kostol Márie de Mercede, jednoduchá jednoloďová stavba s polkruhovým ukončením presbytéria a malou strešnou vežou, z roku 1921. Kostol je však v jadre pravdepodobne staršia stavba. Fasády kostola sú hladké, členené opornými piliermi a polkruhovo ukončenými oknami. Veža je ukončená ihlancovou helmicou. V obci bol z kapacitných dôvodov vybudovaný moderný kostol rovnakého patrocínia.

Súbor:Holcikovce kościół 18.08.08 p3.jpg|Starý kostol Márie de Mercede


## Partnerské mestá
*  Vír, Česko
*  Pielnia, Poľsko

## Ocenenia

## Referencie

## Iné projekty

## Externé odkazy
* 


Kategória:Obce okresu Vranov nad Topľou
Kategória:Obce vypálené počas druhej svetovej vojny na Slovensku
Jasenovce

**Jasenovce** je obec na Slovensku v okrese Vranov nad Topľou.

## Časti obce
Pod obec Jasenovce patria okrem Jasenoviec samotných aj tri osady: Poloma, Vrchy a Močedníky. 

## Dejiny
Jasenovce sa prvýkrát spomínajú v roku 1543. Obec mohla byť založená: slovenskými poddanými pred 14. storočím alebo šoltýsom a usadlíkmi na základe zákupného práva v 14.15. storočí.

Poloma bola založená v rokoch 18901910 poľskými prisťahovalcami na čele s Jozefom Bielom (18501934) a jeho manželkou Eleonórou Wysoczyńskou (18681936), pochádzajúcou zo šľachtického rodu.

## Obyvateľstvo
### Národnostné zloženie
* 2011 - 226 obyvateľov: Slováci 209 (92,48%), Ukrajinci 3 (1,33%), Česi 3 (1,33%), nezistení 11 (4,87%).
* 2001 - 236 obyvateľov: Slováci 230 (97,46%), Česi 1 (0,42%), Ukrajinci 2 (0,85%), nezistení 3 (1,27%).
* 1991 - 236 obyvateľov: Slováci 236 (100%). 
* 1930 - 468 obyvateľov: Čechoslováci 188 (40,17%), Rusíni 2 (0,43%), Poliaci 278 (59,40%).
* 1910 - 361 obyvateľov: Slováci 106 (29,36%), Nemci 1 (0,28%), Poliaci 254 (70,36%).

## Kultúra a zaujímavosti
### Pamiatky
* Rímskokatolícky kostol sv. Michala archanjela, jednoloďová klasicistická stavba so segmentovým ukončením presbytéria a predstavanou vežou, z roku 1778. V roku 1788 bol poškodený zemetrasením a obnovený. Veža bola doplnená v rokoch 1936-1937. Nachádza sa tu hlavný oltár s obrazom archanjela Michala od I. Gubalského z roku 1875. Bočný oltár je neoklasicistický z druhej polovice 19. storočia. Fasády kostola sú hladké so segmentovo ukončenými oknami. Veža je lemovaná opornými piliermi a ukončená ihlancovou helmicou.
* Rímskokatolícky kostol Najsvätejšieho srdca Ježišovho v časti Poloma, jednoloďová neogotická stavba s polygonálnym ukončením presbytéria a predstavanou vežou, z rokov 1908-1913. V rokoch 2008-2009 prešiel obnovou. V interiéri sa nachádza oltár s obrazom Panny Márie Czestochowskej, dielo miestnych insitných rezbárov Martina Brzanu a Jakuba Jaworského. Na fasáde je umiestnená pamätná tabuľa kňaza Jána Nemca umučeného partizánmi počas druhej svetovej vojny. Fasády sú hladké s polkruhovo ukončenými oknami, veža je ukončená trojuholníkovými štítmi a ihlancovou helmicou.


Súbor:Jasenovce kościół 18.08.08 p.jpg|Kostol sv. Michala archanjela
Súbor:Rímskokatolícky kostol v Polome (Jasenovce).JPG|Kostol Najsvätejšieho srdca Ježišovho v Polome


## Referencie

## Iné projekty

## Externé odkazy
* 


Kategória:Obce okresu Vranov nad Topľou
Liptovské Sliače

**Liptovské Sliače** (do roku 2001 *Sliače*) sú obec na Slovensku v okrese Ružomberok.

## Polohopis
Katastrálne územie obce leží v strednej časti údolia riečky (potoka) Sliačanky v Liptovskej kotline, v nadmorskej výške v rozpätí 500 až 1261 metrov. Najväčšiu šírku dosahuje medzi miestnymi časťami Hvozdec a Patoka, kde má 3,4 km. Dĺžka katastrálneho územia je 8,5 km. Rozlohou 1960 ha patrí v okrese Ružomberok medzi obce so stredne veľkým katastrálnym územím. V chotári je Štátna prírodná rezervácia Sliačske travertíny s mofetovým prameňom. 

## Časti obce
* Nižný Sliač
* Stredný Sliač
* Vyšný Sliač

## Dejiny
Obec vznikla z troch osád, z ktorých dve - Nižný a Stredný Sliač vznikli v 13. storočí a hodnoverne sú písomne doložené už v roku 1251 za vlády Bela IV. Tretia osada Vyšný Sliač vznikla začiatkom 16. storočia. Už v tomto storočí mali spoločný názov Tri Sliače. Vo Vyšnom Sliači bol v roku 2000 postavený a konsekrovaný kostol Najsvätejšieho srdca Ježišovho a Nepoškvrneného srdca Panny Márie, zvaný aj *Archa Locus*.  

## Kultúra a zaujímavosti
### Pamiatky
* Rímskokatolícky kostol sv. Šimona a Júdu v časti Stredný Sliač, jednoloďová gotická stavba s polygonálnym ukončením presbytéria a predstavanou vežou z obdobia rokov 1326-1334. Kostol je situovaný v opevnenom areáli uprostred obce. Úpravami prešiel v roku 1570, kedy bol zaklenutý. V roku 1680 bola pristavaná veža. Zo 17. storočia pochádza aj obranný múr okolo kostola. V 18. storočí bol barokovo prestavaný. Nachádzajú sa tu nástenné maľby zo 14. a 15. storočia. Ďalšia výmaľba kostola pochádza od Jozefa Hanulu z rokov 1896-1898. Nachádza sa tu hodnotné zariadenie, ako hlavný neskororenesančno-barokový oltár s neskorogotickým tabuľovým obrazom Madony z roku 1517. Bočné oltáre Panny Márie a sv. Mikuláša sú gotické z roku 1510. Kazateľnica je baroková z 18. storočia. Kostol má hladké fasády členené opornými piliermi. Okná sú ukončené lomeným oblúkom. Veža je členená nárožnou bosážou a ukončená barokovou helmicou s laternou. 

Súbor:Kostel sv. Šimona a Judy (východní pohled).jpg|Kostol sv. Šimona a Júdu
Súbor:Liptovské Sliače kostol 01.jpg
Súbor:Liptovské Sliače kostol 09.jpg
Súbor:Pohled na loď kostela.jpg|Pohľad do presbytéria
Súbor:Jižní portál.jpg|Gotický južný portál
Súbor:Zachovalé fresky.jpg|Stredoveká výmaľba kostola

### Ľudová kultúra
Bohaté ľudové tradície, piesne a tance udržujú miestne folklórne súbory Sliačanka a detská skupina Sliačanček, ktoré ich prezentuju na domácich a zahraničných folklórnych festivaloch. 

## Osobnosti obce
### Rodáci
* Vavrinec Ivák (* 1650 - † 1707), prefekt ostrihomského arcibiskupa Juraja Sečéniho, spišský kanonik
* Jozef Hanula (* 1863 - † 1944), maliar kritického realizmu
* Jozef Benčo (* 1938 - † 2013), ekonóm, vedec, vysokoškolský pedagóg
*Anna Hulejová (* 1939), speváčka ľudových piesní

### Pôsobili tu
* Rudolf Likavčan (* 1960), maliar
* Andrej Hlinka

## Partnerské obce
*  Háj ve Slezsku, Česko

## Referencie

## Iné projekty

## Externé odkazy
* 


Kategória:Obce okresu Ružomberok
Jastrabie nad Topľou

**Jastrabie nad Topľou** je obec na Slovensku v okrese Vranov nad Topľou.

## Kultúra a zaujímavosti
### Pamiatky
* Praveké sídlisko, archeologická lokalita z obdobia od včastnej dejinnej doby po dobu rímsku. Lokalita v súčasnosti nie je prezentovaná.
* Gréckokatolícky kostol Zoslania Ducha svätého, jednoloďová eklektická stavba s polkruhovým ukončením presbytéria a predstavanou vežou, z rokov 1938-1939. Zariadenie chrámu pochádza z doby jeho vzniku. Fasády sú členené trifóriami s polkruhovým ukončením a šambránami. V podveží je otvorený stĺpový portikus. Veža členená kordónovou rímsou je ukončená barokovou helmicou.
* Rímskokatolícky kostol Najsvätejšej Trojice, jednoloďová eklektická stavba s polygonálnym ukončením presbytéria a predstavanou vežou, z roku 1940. Stojí na mieste staršej stavby z roku 1745, zbúranej v roku 1925. Fasády kostola sú členené neogotickými oknami s lomeným oblúkom. Veža je ukončená oblúčkovým vlysom, secesným štítom a ihlancovou helmicou.

## Referencie

## Iné projekty

## Externé odkazy
* 


Kategória:Obce okresu Vranov nad Topľou
Kalameny

**Kalameny** sú obec na Slovensku v okrese Ružomberok.

## Polohopis
Obec leží v severovýchodnej časti Liptovskej kotliny pod Chočskými vrchmi v doline potoka Kalamenianky. 
 
## Dejiny
V chotári obce sa nachádza Liptovský hrad, nazývaný aj *Veľký hrad*, s dejinami ktorého sú osudy dediny od počiatkov späté. V roku 1264 kráľ Belo IV. daroval *Klementovi* z Liptovskej Teplej menší majetok, vyčlenený z chotára Liptovskej Teplej. Tento majetok mu potom potvrdil aj kráľ Ladislav IV. v roku 1278 a 1283. Jeho potomkovia neskôr používali meno osady vo svojich prídomkoch. Na konci 16. storočia tu žili *Lofajovci*, zrejme potomkovia Klementa, neskôr aj *Argalášovci*, *Madocsányiovci*, *Kasanickovci* a v roku 1637 *Hazuchovci*. Obyvateľstvo sa zaoberalo poľnohospodárstvom a chovom oviec.

## Referencie

## Iné projekty

## Externé odkazy
* 


Kategória:Obce okresu Ružomberok
Juskova Voľa

**Juskova Voľa** je obec na Slovensku v okrese Vranov nad Topľou.

## Polohopis
### Vodné toky
Cez obec preteká potok Lomnica.

## Kultúra a zaujímavosti
### Pamiatky
* Gréckokatolícky kostol sv. Cyrila a Metoda, jednoloďová historizujúca stavba s polkruhovým ukončením presbytéria, náznakom transeptu a predstavanou vežou, z rokov 1938-1940. Stojí na mieste staršej stavby. Obnovou prešiel v roku 1982 a 1988. V interiéri sa nachádzajú nástenné maľby od J. Wágnera. Ikonostas je novodobý z roku 2007. Fasády chrámu sú členené opornými piliermi z hrubo tesaného kameňa a polkruhovo ukončenými oknami so šambránami. Veža má oktogonálny pôdorys, je ukončená zvonovitou helmicou.

Súbor:Juskova_Voľa_Cerkev.JPG|Chrám sv. Cyrila a Metoda
Súbor:Pohľad na Makovicu z Juskovej Vole - panoramio.jpg


## Referencie

## Iné projekty

## Externé odkazy
* 


Kategória:Obce okresu Vranov nad Topľou
Kamenná Poruba

**Kamenná Poruba** môže byť:
* obec v okrese Vranov nad Topľou, pozri Kamenná Poruba (okres Vranov nad Topľou)
* obec v okrese Žilina, pozri Kamenná Poruba (okres Žilina)
Kamenná Poruba (okres Vranov nad Topľou)

**Kamenná Poruba** je obec na Slovensku v okrese Vranov nad Topľou.

## Kultúra a zaujímavosti
### Pamiatky
* Gréckokatolícky kostol Zoslania Ducha svätého, jednoloďová neskorobaroková stavba s polygonálnym ukončením presbytéria a predstavanou vežou, z roku 1820. Úpravami prešiel v roku 1970 a v rokoch 1999 – 2000, keď bola realizovaná prístavba k presbytériu. Interiér je zaklenutý pruskými klenbami. Zariadenie chrámu pochádza z prelomu 19. a 20. storočia. Fasády chrámu sú hladké s polkruhovo ukončenými oknami. Veža má nárožné zaoblenia, je členená kordónovou rímsou a ukončená barokovou helmicou.

## Referencie

## Iné projekty

## Externé odkazy
* 


Kategória:Obce okresu Vranov nad Topľou
Bešeňová

**Bešeňová** je obec na Slovensku v okrese Ružomberok. Známa je predovšetkým ako rekreačné stredisko. Susedí s Liptovským Michalom, Ivachnovou, Liptovskou Teplou a Potokom.

## Polohopis
[vľavo|náhľad|[Vodný park Bešeňová, stredisko cestovného ruchu]]
Obec leží na pravom brehu Váhu priamo v jej údolnej nive. Nachádza sa západne od vodnej nádrže Bešeňová, asi 8 km východne od Ružomberka. Južne od obce na opačnom brehu rieky sa nachádza obec Liptovský Michal. Zo severu a východu Bešeňovú obchádza železničná trať. Juhozápadne od obce sa možno napojiť na blízku diaľnicu D1.

Z geomorfologického hľadiska obec leží v Podtatranskej kotline, resp. jej podcelku Liptovská kotlina a časti Liptovské nivy. Geologicky leží na štvrtohorných sedimentoch rieky Váh. Hlbšie podložie tvoria sedimenty centrálnokarpatského paleogénu.

Obec je známa predovšetkým ako rekreačné stredisko. V roku 1993 bolo v obci otvorené termálne kúpalisko Vodný park Bešeňová. Nachádza sa tu prírodná pamiatka Bešeňovské travertíny.

## Dejiny
V chotári obce boli nájdené pamiatky lužickej kultúry. Prvá písomná zmienka o obci pochádza z roku 1503.

## Kultúra a zaujímavosti
### Pamiatky
* Kaštieľ Mitošiny, dvojpodlažná renesančná stavba na pôdoryse štvorca so štyrmi nárožnými vežami z prvej polovice 17. storočia. Staviteľmi kaštieľa boli pôvodne Dvorníkovci. Úpravami prešiel v 18. a v polovici 19. storočia, kedy bol prefasádovaný. V interiéri sa nachádzajú barokové a renesančné valené klenby s lunetami. Deväťosová fasáda je lemovaná nárožnými vežami s ihlancovými helmicami a stredným rizalitom ukončeným trojuholníkovým štítom s tympanónom. Parter má renesančnú bosáž. Kaštieľ sa nachádza v pôvodnom parku. 

Súbor:Bešeňová - kaštieľ - 2017.jpg|Miestny kaštieľ
Súbor:Bešeňová - kaštieľ.JPG
Súbor:Bešeňová - sýpka pri kaštieli.JPG|Sýpka v areáli kaštieľa


## Osobnosti obce
### Rodáci
* Gustáv Nedobrý (* 1893 – † 1966), turistický a športový činovník, horolezec a aktívny lyžiar
* Ľudovít Grenčík (* 1924 - † 1986), stavebný inžinier, projektant a vysokoškolský pedagóg
* Ladislav Pudiš (* 1924 - † 2005), operný spevák

## Referencie

## Iné projekty

## Externé odkazy
* 


Kategória:Obce okresu Ružomberok
Kategória:Sídla na Váhu
Liptovská Štiavnica

**Liptovská Štiavnica** je obec na Slovensku v okrese Ružomberok.

## Kultúra a zaujímavosti
### Pamiatky
* Kaštieľ rodu Rakovských, jednopodlažná dvojtraktová pôvodne stredoveká stavba na pôdryse obdĺžnika z 15. storočia. Renesančne bol upravený v prvej polovici 16. storočia. Ďalšie úpravy sa uskutočnili v polovici 17. storočia a v duchu baroka v roku 1750. Posledná výrazná úprava sa uskutočnila v roku 1880, kedy bol objekt rozšírený a doplnený o dve nárožné veže. V interiéri sa nachádzajú renesančné a barokové klenby. Objektu dominujú štyri nárožné veže s barokovými helmicami s laternami. Stavba ma vysokú manzardovú strechu. Fasáda je členená zdvojenými lizénami, okná majú šambrány. 

* Dedinská zvonica, ľudová drevená stavba na pôdoryse štvorca so stanovou strechou. 

## Osobnosti obce
### Rodáci
* Stanislav Ondrejka (* 1933 – † 2008), fyzik a vysokoškolský pedagóg

## Referencie

## Iné projekty

## Externé odkazy
* 


Kategória:Obce okresu Ružomberok
Liptovská Teplá

**Liptovská Teplá** () je obec na Slovensku v okrese Ružomberok.

## Polohopis
Leží 10 km východne od Ružomberka. Nachádza sa na nive pri pravom brehu rieky Váh vo výške okolo . Liptovská Teplá je charakteristická cestnou radovou zástavbou. 

## Dejiny
Najstaršia správa o obci pochádza z roku 1264, čo súčasne hovorí o vzniku pred týmto rokom. Existenciu teplianskeho sídliska treba predpokladať asi pred 11. storočím. Patrilo k jedným z najstarších v Liptove. K obci patrí aj osada Madočany, ktorá sa prvýkrát spomína v roku 1326. 

## Kultúra a zaujímavosti
### Pamiatky
* Rímskokatolícky kostol sv. Filipa a Jakuba, jednoloďová ranogotická stavba s pravouhlým ukončením presbytéria a predstavanou vežou z obdobia okolo roku 1280. Najstaršia správa o kostole je z roku 1354. Úpravami prešiel v 14., 15. aj 16. storočí, kedy bola zaklenutá loď a pristavaná veža. V druhej polovici 18. storočia prešiel barokovou úpravou. V interiéri sa nachádza výmaľba od Jozefa Hanulu z prelomu 19. a 20. storočia. Zachovalo sa tu viacero stredovekých architektonických detailov ako gotické pastofórium. Presbytérium je zaklenutéé rebrovou krížovou klenbou. Hlavný oltár je neogotický, bočný ranobarokový oltár Panny Márie pochádza z roku 1694 a oltár sv. Mikuláša z konca 17. storočia. Kostol má hladké bielené fasády členené opornými piliermi a polkruhovo ukončené okná. Veža je ukončená barokovou helmicou. Pri kostole sa nachádza ranobaroková budova fary, pochádzajúca z druhej polovice 17. storočia. 

* Neskororenesančný kaštieľ, dvojpodlažná bloková päťosová stavba s manzardovou strechou z druhej polovice 17. storočia. Zbarokizovaný bol v 18. storočí. Na prízemí kaštieľa sa nachádzajú renesančné klenby, na poschodí sú miestnosti barokovo upravené. Zachovala sa tu jedna pôvodná rokoková pec z bielej majoliky. Fasáda je členená oknami s profilovanými šambránami s klenákom. 

* Klasicistický kaštieľ v časti Madočany, dvojpodlažná stavba na pôdoryse obdĺžnika z roku 1830. V interiéri sa nachádza schodisko s pôvodnou klasicistickou kovanou mrežou. Kaštieľ má z dvoch strán na fasáde rizality s trojuholníkovými štítmi s tympanónmi. Fasáda je členená pilastrami a polkruhovými suprafenestrami. 

Súbor:Liptovská Teplá - katolícky kostol- 24. 5. 2014.JPG|Kostol sv. Filipa a Jakuba
Súbor:Liptovská Teplá - starý kaštieľ.jpg|Neskororenesančný kaštieľ
Súbor:Madočany - kaštieľ - 24. 5. 2014.JPG|Kaštieľ v Madočanoch

## Osobnosti obce
### Rodáci
* Ján Literát z Madočian († 1390), stredoveký falzifikátor listín, upálený v Liptovskej sv. Mare
* Daniel Pribiš (* 1580 - † 1645), evanjelický farár, básnik

### Pôsobili tu
* Ondrej Lucae (* 1596 - † 1673), básnik, spisovateľ 
* Michal Institoris st. (* 1635 - † 1705), evanjelický farár, básnik spisovateľ 
* Daniel Sinapius-Horčička (* 1640 - † 1688), evanjelický farár, barokový spisovateľ a prekladateľ
* Róbert Dúbravec (* 1924 - † 1976), maliar, grafik a ilustrátor

## Referencie

## Iné projekty

## Externé odkazy
* 


Kategória:Obce okresu Ružomberok
Kategória:Sídla na Váhu
Ivachnová

**Ivachnová** () je obec na Slovensku v okrese Ružomberok, v centre Liptova. Prvá písomná správa je z roku 1298.

## Polohopis
Obec sa nachádza na ľavom brehu Váhu, v centrálnej časti Liptovskej kotliny, asi 8 km východne od Ružomberka. Severný okraj intravilánu obce ohraničuje koryto rieky, južný cesta I/18 a diaľnica D1. Rovinatý terén sa na juhu vlní do predhoria Nízkych Tatier, z ktorých do obce tečie Ivachnovský potok. 

V katastri obce sa nachádza prírodná rezervácia Ivachnovský luh.

## Kultúra a zaujímavosti
### Pamiatky
* Kaplnka sv. Jána Nepomuckého, klasicistická stavba s polkruhovým záverom z roku 1858. Stojí na mieste staršej drevenej stavby z roku 1828. Obnovou prešla v roku 1926. Nad presbytériom sa nachádza malá strešná veža. V interiéri sa nachádza oltár sv. Jána Nepomuckého z prvej polovice 19. storočia. Priečelie kaplnky je členené dvoma pármi pilastrov a zakončené trojuholníkovým štítom s tympanónom. 

## Referencie

## Iné projekty

## Externé odkazy
* 


Kategória:Obce okresu Ružomberok
Kategória:Sídla na Váhu
Potok (okres Ružomberok)

**Potok** je obec na Slovensku v okrese Ružomberok.

## Dejiny
V tejto obci v 17. a 18. storočí vykonávali pohostinskú činnosť v zájazdnom hostinci židovské sestry Neumanové. Krčma bola koncom 18. storočia predaná. Pri vyhorení obce zhorela aj budova krčmy a na jej mieste v roku 1897 bola postavená nová obytná budova, ktorá je v súčasnosti prestavaná na rekreačnú chatu. Oproti tejto rekreačnej budovy je zachovaná kamenná pivnica z pôvodného obdobia zájazdného hostinca.

## Osobnosti obce
### Rodáci
* Katarína Potocká-Šramková, poetka, manželka evanjelického farára z Paludze Pavla Šramka

## Referencie

## Iné projekty

## Externé odkazy
* 


Kategória:Obce okresu Ružomberok